Video: Die rede vir die groefie onder jou neusFoto: IFL Science Het jy al gewonder hoekom die mens ŉ klein groefie onder sy of haar neus het? Dr. Micheal Mosley, ŉ navorser vir die dokumentêre program Inside the human body, het ’n antwoord op dié ongewone vraag gevind. Navorsers krap al ŉ geruime tyd kop oor dié vraag. Volgens Mosley se navorsing hou die groef, oftewel die “philtrum”, verband met hoe die gesig in die baarmoeder tydens die ontwikkelingsfase gevorm word. Hy meen die “philtrum” merk die plek op die gesig waar die verskillende dele as’t ware soos ŉ legkaart bymekaarkom. “Dit is die plek waar die legkaart, wat die menslike gesig is, finaal bymekaarkom,” verduidelik Mosley. “Die drie hoofdele van die legkaart kom by die bokant van die lip bymekaar, wat eindelik die groef vorm.” Die vorming van die fetus se gesig vind in die eerste twee tot drie maande plaas. Die video verduidelik die vorming van die gesig. Bron: IFL Science